text: Je n'aroie à piece visé 
   Conment j'eüsse recordé 
   Com les routes erent parées 
   Et très richement estofées ; 
   À chascun més que on servoit 
   Chascuns sa route reparoit 
   De ceaus qui les routes avoient. 
   Li menestrel qui là estoient 
   N'avoient pas povoir d'entendre 
   Qu'il peüsseut tous les dons prendre 
   C'on leur offroit de tous costez. 
   De paremens ert si troussez 
   Cil qui tout le mains en avoit, 
   Que à paines aler povoit. 
  